ຈີນແລະສະຫະລັດ ຕິດຕັ້ງເຄຶ່ອງຈັບ ກໍາມັນຕະພາບສັງສີ ທີ່ທ່າເຮືອໃຫຍ່ຂອງຈີນ
ລະບົບ​ດັ່ງກ່າວ​ ຈະ​ສະໜອງ​ການ​ກວດກາ​ ສິນຄ້າຮອບດ້ານ​ ທີ່​ທ່າ​ເຮືອ​ນໍ້າ​ເລິກ Yangshan ທ່າ​ເຮືອ​ທີ່​ຮອງ​ຮັບຕູ້​ບັນທຸກ​ສິນຄ້າ ຫລາຍທີ່ສຸດ
ສະຫະລັດແລະຈີນເປີດເຜີຍລະບົບຈັບກໍາມັນຕະພາບລັງສີ ທີ່ທ່າເຮືອໃຫຍ່ Shanghai ອັນເປັນພາກສ່ວນນຶ່ງ ໃນການດຳເນີນຄວາມພະຍາ ຍາມຂອງໂລກເພື່ອປ້ອງກັນບໍ່ໃຫ້ມີ ການຂົນສົ່ງວັດຖຸສ້າງອາວຸດນີວເຄລຍຕ່າງໆ ຢ່າງຜິດກົດໝາຍ ລະບົບດັ່ງກ່າວນີ້ ຈະສະໜອງການກວດກາສິນຄ້າຮອບດ້ານທີ່ທ່າເຮືອນໍ້າເລິກ Yang shan ຊຶ່ງເປັນທ່າເຮືອທີ່ຮອງຮັບຕູ້ບັນທຸກສິນຄ້າທີ່ ຫລາຍທີ່ສຸດແຫ່ງນຶ່ງຂອງໂລກ ການເຄຶ່ອນໄຫວນີ້ ເປັນພາກສ່ວນການລິເລີ່ມຢ່າງນຶ່ງທີ່ນໍາພາໂດຍສະຫະ ລັດ ເພື່ອຕິດ ຕັ້ງອຸບປະກອນໃສ່ທ່າເຮືອ 100 ແຫ່ງທີ່ໃຫຍ່ທີ່ສຸດຂອງໂລກ ເພື່ອກວດກາການຂົນສົ່ງສິນ ຄ້າຂອງໂລກໃຫ້ໄດ້ປະມານ 50 ເປີເຊັນພາຍໃນປີ 2015 ໃນພິທີນຳໃຊ້ລະບົບດັ່ງກ່າວຢ່າງເປັນທາງການນັ້ນ ທ່ານ Thomas D’Agostino ຫົວໜ້າ ບໍລິຫານຄວບຄຸມຄວາມໝັ້ນຄົງດ້ານນີວເຄລຍແຫ່ງຊາດຂອງສະຫະລັດ ໄດ້ຍ້ອງຍໍຄວາມ ໝັ້ນໝາຍຂອງລັດຖະບານຈີນ ໃນການກວດຫາວັດຖຸນີວເຄລຍແລະການປາບປາມການກໍ່ ການຮ້າຍດ້ວຍນີວ ເຄລຍນັ້ນ